Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 21.06.2011

 

S p r á v a
o vybavovaní sťažností a petícií za rok 2010  
___________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Správu

Spracovateľ :                                                       	Stanovisko právnej skupiny :
------------------	                                                                 --------------------------------------
Ing. Ján Dubravec	                                  	           nie je potreba právneho
miestny kontrolór	                                                       posúdenia

Na rokovanie prizvať :
------------------------------
               /

                     

Jún 2011

Návrh uznesenia	

Miestne zastupiteľstvo  

schvaľuje

Správu o  vybavovaní sťažností a petícií za rok 2010  

a/  s pripomienkami

b/  bez pripomienok

S p r á v a
 o vybavovaní sťažností a petícií občanov za rok 2010
_______________________________________________________________

	V zmysle § 18f, ods.1, písm. e/, zákona č.369/1990 Zb. o obecnom zriadení v znení n.p., zákona NR SR č.9/2010 Z.z. o sťažnostiach a "Zásad vybavovania sťažností a petícií v podmienkach samosprávy mestskej časti Bratislava - Nové Mesto“ schválených uznesením č. 25/05 na 25.zasadnutí MZ MČ B-NM dňa 12.10.2010, miestny kontrolór MČ B-NM spracoval podklady a predkladá nasledovnú správu o vybavovaní sťažností a petícií občanov za rok 2010.

	V centrálnej evidencii, na útvare miestneho kontrolóra, bolo k 31.12.2010 zaevidovaných 216 podaní, z toho 4 petície a 12 hromadných podaní. Podľa ustanovení zákona č.9/2010 Z.z. o sťažnostiach a zákona č.85/1990 Zb. o petičnom práve v znení zákona č.242/1998 Z.z., boli riešené 2 petície, 9 hromadných sťažností a 25 sťažností, z toho 2 sťažnosti opakované. Podľa ustanovení zákona č.50/1976 Zb. o územnom plánovaní          a stavebnom poriadku /Stavebný zákon/ v znení neskorších predpisov bola riešená 1 petícia, 2 hromadné podania a 33 podnetov. Podľa Občianskeho zákonníka bol riešený 1 hromadný podnet a 130 podnetov, žiadostí a oznámení. Iným subjektom na vybavenie bolo odstúpených 12 podaní. 

	V porovnaní s rokom 2009 je možné konštatovať zvýšenie podaní o 69 a zníženie petícií o 2 a hromadných podnetov o 2.

	Na MÚ MČ B-NM boli podania od občanov,  resp. organizácií,  doručené poštou alebo osobne zaevidované na podateľni MÚ B-NM, prípadne na sekretariáte starostu               a následne odovzdané na centrálne evidovanie a vybavenie na útvar miestneho kontrolóra. Podania, oznámené osobne občanmi, boli na príslušnom referáte MÚ spísané do záznamu, následne potvrdené ich podpisom a zaevidované v centrálnej evidencii sťažností.                    V 5 prípadoch využili občania možnosť podať svoje sťažnosti aj cez kanceláriu poslancov        a v 82 prípadoch použili na podanie sťažností  e-mailovú stránku Miestneho úradu.  

	Z celkového počtu 216 podaní bolo na priame vybavenie z titulu vecnej a miestnej príslušnosti 12 podaní odstúpených iným subjektom:
- Magistrátu hl. m. SR Bratislavy šesť podaní, a to na odstránenie stavebného šitu z parcely Magistrátu, opravu Sliačskej ul. po prasknutí vodovodného potrubia, znečisťovanie ovzdušia lokálnym kúrením v rodinnom dome, odtiahnutie vraku motorového vozidla z parkoviska, ktoré patrí Magistrátu, znečistenie okolia Kauflandu a nesúhlas s parkovaním motorových vozidiel firmy Achberger na Šancovej ul..
- DPB jedno podanie na nepravidelnosti v prevádzke autobusového spoja č. 51,
- Železničnej spoločnosti jedno podanie, a to na odstránenie skládky odpadu uloženej pri železničnej trati,
- BVS a.s. jedno podanie, a to petíciu občanov v ktorej žiadajú urýchlenú opravu kanalizácie na Svätovojtešskej ul. z dôvodu spätného výtoku kanalizačných vôd do pivníc domov,
- Mestskej polícii jedno podanie na voľný pohyb psa,
- Obvodnému úradu jedno podanie, a to na pokosenie pozemku, ktorý patrí štátu,
- Spoločenstvu vlastníkov bytov na Vajnorskej ul. jedno podanie, a to na hluk z klimatizácie bytu.

Podľa ustanovení zákona č.9/2010 Z.z. o sťažnostiach a zákona č.85/1990 Zb.           o petičnom práve v znení zákona č.242/1998 Z.z., boli na MÚ B-NM a organizáciách zriadených MZ MČ B-NM riešené 2 petície, 9 hromadných sťažností a 25 sťažností, z toho 2 sťažnosti opakované, z ktorých bolo 18 opodstatnených a 18 neopodstatnených. 

V prvej riešenej petícii obyvatelia z okolia Rešetkovej ul. žiadali zachovať na detskom ihrisku na Rešetkovej ul. bufet s WC. Starosta mestskej časti v odpovedi uviedol, že mestská časť má záujem riešiť celkovú rekonštrukciu detského ihriska, ktorá bude financovaná z európskych fondov a ubezpečil petičný výbor, že v rámci projektu rekonštrukcie bude trvať na zachovaní uvedeného objektu.
 V druhej riešenej petícii obyvatelia z okolia rekonštruovaného zimného štadióna požiadali starostu mestskej časti, aby nedovolil prevádzku heliportu na novo postavenej budove hotela. Starosta vo svojej odpovedi sa postavil na stranu petičného výboru a ubezpečil občanov, že bude proti povoleniu prevádzky heliportu.

	Z deviatich riešených hromadných sťažností, jednu podali obyvatelia Bojnickej ul., v ktorej žiadali riešiť rušenie kľudu v dome v nočných hodinách obyvateľom bytu č. 1 na Bojnickej 23. Hromadnú sťažnosť riešilo oddelenie správy bytov a nebytových priestorov /SBaNP/. Sťažnosť bola vyhodnotená ako opodstatnená s tým, že obyvatelia boli požiadaní, aby rušenie kľudu vždy nahlásili Mestskej polícií a na základe zápisov mestskej polície bude nájomca bytu riešený v zmysle Občianskeho zákonníka a prípadne ukončený nájom bytu.
V druhej hromadnej sťažnosti, ktorú riešilo oddelenie podnikateľské právne a správy majetku /PPaSM/ sa obyvatelia Varšavskej ul. sťažovali na rušenie nočného kľudu prevádzkou Bar GRANIT. Sťažnosť bola vyhodnotená ako neopodstatnená, nakoľko mestská polícia napriek opakovaným kontrolným akciám, trvajúcim viac ako mesiac, nezistila rušenie nočného kľudu, o čom písomne informovala uvedené oddelenie. 
V tretej hromadnej sťažnosti obyvatelia Mestskej ul. žiadali MÚ B-NM, aby zakázal výrub stromu – moruše. Sťažnosť riešilo oddelenie územného plánovania a životného prostredia /ÚPŽP/, ktoré uvedenú sťažnosť vyhodnotilo pôvodne ako opodstatnenú               a požiadalo doplniť žiadosť o ďalšie doklady súvisiace s chorobou stromu. Počas konania došlo k zámernému poškodeniu kmeňa stromu tak, že Slovenská inšpekcia životného prostredia výrub povolila a na neznámeho páchateľa bolo podané trestné oznámenie.   
Vo štvrtej hromadnej sťažnosti obyvatelia žiadali starostu mestskej časti o ponechanie práva na nájom bytu na Bartoškovej ul. pre p. Mikuláša Dolského. Sťažnosť riešilo oddelenie bytové a sociálnych vecí /BaSV/ a sťažnosť vyhodnotilo ako neopodstatnenú, nakoľko bolo rozhodnutím súdu zrušené p. Dolskému právo užívania bytu. 
V piatej hromadnej sťažnosti obyvatelia domu na Račianskej ul. č. 43 žiadali MÚ    B-NM, aby nevydal povolenie na zriadenie prevádzky „Parochňové štúdio a kaderníctvo“ na uvedenej adrese z dôvodu, že v uvedenom dome sa už nachádza „Parochňové štúdio Miro“. Sťažnosť riešilo oddelenie PPaSM, ktoré sťažnosť vyhodnotilo ako neopodstatnenú, nakoľko mestská časť nemá právo vyjadrovať sa k podnikateľskej činnosti majiteľa nehnuteľnosti. 
V šiestej hromadnej sťažnosti obyvatelia obytného komplexu KOLOSEO požiadali MÚ B-NM o zrušenie svetelného reklamného pútača na budove Slovenskej sporiteľne. Sťažnosť riešilo oddelenie ÚPŽP, ktoré ju vyhodnotilo ako opodstatnenú a svojím rozhodnutím prikázali vedeniu Slovenskej sporiteľne upraviť svetelnú tabuľu tak, aby nerušila obyvateľov KOLOSEA. 
V siedmej hromadnej sťažnosti sa obyvatelia z Plzenskej ul., vlastníci garáží, pri bytovom dome Vajnorská ul. 13, obrátili na MÚ B-NM s požiadavkou o zastavenie rekonštrukcie domu na Vajnorskej ul. 13 z dôvodu nedodržania ustanovení stavebného zákona č. 50/1976 Zb., nakoľko ako účastníci konania neboli oslovení pri vydávaní stavebného povolenia. Sťažnosť riešilo oddelenie územného konania a stavebného poriadku /UKaSP/ a vyhodnotilo ju ako neopodstatnenú, nakoľko pre veľký počet účastníkov stavebného konania bolo oznámenie o začatí konania a následne aj stavebné povolenie oznámené účastníkom konania verejnou vyhláškou v súlade s ustanoveniami zákona           č. 50/1976 Zb. o územnom plánovaní a stavebnom poriadku v znení n.p.. V intenciách zákona bolo teda účastníkom umožnené, aby v predmetnom stavebnom konaní chránili svoje práva a právom chránené záujmy.
 V ôsmej hromadnej sťažnosti žiadali obyvatelia Sliačskej ul. starostu mestskej časti o zabezpečenie opravy Sliačskej ul. po havárii vodovodného potrubia. Nakoľko sa jednalo o opakovanú sťažnosť, odpoveď spracoval útvar miestneho kontrolóra /ÚMK/. Sťažnosť bola vyhodnotená ako opodstatnená a v odpovedi boli obyvatelia informovaní o rokovaniach starostu mestskej časti s vedením Magistrátu o zabezpečení opravy uvedenej komunikácie vzhľadom na to, že jej správu zabezpečuje Magistrát. 
V deviatej hromadnej sťažnosti sa obyvatelia Račianskej ul. sťažovali na veľký hluk, ktorý spôsobovala nakládka kovového odpadu zo zberne na železničnej stanici Filiálka. Sťažnosť riešilo oddelenie UPŽP, ktoré sťažnosť vyhodnotilo ako opodstatnenú                    a prevádzkovateľa uvedenej zberne odpadu firmu P + K s.r.o. upozornilo na hlučnosť nakládky a požiadalo vedenie firmy o prijatie takých opatrení, ktorými znížia hlučnosť na prijateľnú mieru.

Z 25 sťažností, riešených na MÚ B-NM, sa jednotlivé oddelenia podieľali na riešení nasledovne:
 Oddelenie územného konania a stavebného poriadku /UKaSP/ riešilo štyri opodstatnené a tri neopodstatnené sťažnosti. V prvej opodstatnenej sťažnosti obyvateľka Ovručskej ul. žiadala stavebný úrad o vydanie príkazu na spätné osadenie mreží na okne po zateplení domu, v druhej opodstatnenej sťažnosti sa obyvateľ z Pluhovej ul. dožadoval, aby stavebný úrad zabezpečil u dodávateľa stavby na Pluhovej ul. poriadok na stavbe, v tretej opodstatnenej sťažnosti úrad Verejného ochrancu práv žiadal stavebný úrad o začatie stavebného konania pre stavebníka, ktorý sa na ich úrad obrátil so sťažnosťou, vo štvrtej opodstatnenej sťažnosti sa obyvateľka z Palkovičovej ul. obrátila na stavebný úrad, aby u dodávateľa stavby rekonštrukcie zimného štadióna zabezpečil kľud v nočných hodinách. V prvej neopodstatnenej sťažnosti sa obyvateľ z Bárdošovej ul. sťažoval na vykonávané búracie práce v ateliéroch Koliba, v druhej neopodstatnenej sťažnosti sa obyvateľka z Račianskej ul. sťažovala na vydané stavebné povolenie na rekonštrukciu bytu a v tretej neopodstatnenej sťažnosti sa obyvateľka Závodníkovej ul. sťažovala na postup prác pri stavbe susedného domu.
Oddelenie výstavby a investícií /VaI/ riešilo dve sťažnosti, z toho jednu opodstatnenú a jednu neopodstatnenú. V opodstatnenej sťažnosti sa obyvateľ z ulice J.C. Hronského sťažoval na nekvalitne opravený chodník v podchode popod domy, kde ihneď oddelenie VaI reklamovalo uvedené práce u dodávateľa opravy chodníka.                            V neopodstatnenej sťažnosti si obyvateľ z Jedenástej ul. sťažoval na nečinnosť MÚ B-NM pri zabezpečovaní rekonštrukcie uvedenej ulice.
Oddelenie územného plánovania a životného prostredia /ÚPŽP/ riešilo jednu opodstatnenú sťažnosť, a to na umiestnenie kontajnerového stojiska na Račianskej ul. a jednu neopodstatnenú sťažnosť obyvateľa z Račianskej ul. na hluk a vibrácie spôsobované prevádzkou výťahu.
Oddelenie verejného poriadku /VP/ riešilo tri opodstatnené sťažnosti, a to jednu na nezabezpečenie zimnej údržby chodníka na Vajnorskej ul.. V druhej sa obyvateľ Kramárov sťažoval na neodpratávanie snehu z chodníka na Kramároch. V tretej sa obyvateľka Riazanskej ul. sťažovala na bývanie bezdomovcov v garáži na Kukučínovej ul..
Oddelenie správy bytov a nebytových priestorov /SBaNP/ riešilo jednu opodstatnenú sťažnosť, a to na obyvateľov v dome na Bojnickej ul., ktorí sa hlučne bavia v nočných hodinách.
Oddelenie bytové a sociálnych vecí /BaSV/ riešilo jednu neopodstatnenú sťažnosť na dôchodcu z Teplickej ul., člena KD Zlatý dážď, ktorý sa sťažoval na výdaj stravy v uvedenom klube.
Školský úrad mestskej časti B-NM riešil dve neopodstatnené sťažnosti, a to jednu na riaditeľa ZŠ s MŠ Za kasárňou, v ktorej sa rozvedený rodič dožadoval informácií o svojej dcére, ktoré mu riaditeľ nebol ochotný poskytnúť. Po prešetrení sťažnosti aj na oddelení právnom bolo konštatované, že riaditeľ postupoval v súlade so zákonom. V druhej neopodstatnenej sťažnosti si zamestnankyňa školy na Českej ul. sťažovala na riaditeľku školy ZŠ s MŠ Česká, že ju neprimerane zaťažuje povinnosťami nad rámec pracovného úväzku. Po prešetrení bolo z úrovne školského úradu konštatované, že nebol porušený žiadny zákon ani vnútorné  predpisy.
Prednosta Miestneho úradu B-NM vo svojej kompetencii riešil tri neopodstatnené sťažnosti. V prvej si obyvateľka z Lopeníckej ul. sťažovala na MÚ B-NM z dôvodu neoznámenia odstávky vody. Prednosta vo svojej odpovedi ju upozornil, že túto povinnosť má dodávateľ, t.j. Bratislavská vodárenská spoločnosť a.s.. V druhej neopodstatnenej sťažnosti sa obyvateľ z Paulínyho ul. sťažoval na pracovníkov úradu na neochotné správanie pri poskytovaní informácií. Prednosta úradu si uvedenú sťažnosť preveril a zistil, že sa jednalo o poskytnutie informácií mimo pracovného času. S uvedenými pracovníkmi vykonal pohovor, pri ktorom ich poučil o vystupovaní voči občanom ako stránkam miestneho úradu. V tretej neopodstatnenej sťažnosti si obyvateľka z Riazanskej ul. sťažovala na pracovníkov matričného úradu za neochotu poskytnúť informácie. Prednosta úradu preveril sťažnosť a konštatoval, že požadované informácie nie sú voľne prístupné, a preto súhlasil s neposkytnutím požadovaných informácií a sťažnosť vyhodnotil ako neopodstatnenú.
Miestny kontrolór riešil vo svojej kompetencii tri sťažností, z ktorých bola jedna sťažnosť opodstatnená a dve sťažností neopodstatnené. V opodstatnenej sťažnosti sa firma NOVBYT, ako správca domov na Vajnorskej ul. obrátil na MÚ B-NM so žiadosťou o dodržiavanie nočného kľudu pri prevádzke, prípadnej hudobnej produkcii v NTC na Príkopovej ul.. Na základe uvedenej sťažnosti bolo vyvolané spoločné rokovanie s vedúcimi predstaviteľmi NTC a bol dohodnutý sprísnený režim hudobnej produkcie. V prvej neopodstatnenej sťažnosti si bývalá vedúca klubu dôchodcov na Vajnorskej ul. sťažovala na nedôstojné ukončenie jej pracovného pomeru zo strany vedenia MÚ B-NM. V druhej neopodstatnenej sťažnosti si obyvateľka z ulice Na Grunte sťažovala, že jej miestny úrad nedoručil pri voľbách do obecných zastupiteľstiev zoznam zaregistrovaných kandidátov. V odpovedi jej bolo oznámené, že podľa zákona o komunálnych voľbách sa zoznam kandidátov do domácností nedoručuje. 
	Vedenie EKO-podniku VPS riešilo jednu opodstatnenú sťažnosť na prevádzku bufetu na Kuchajde, kde v nočných hodinách rušili nočný pokoj hlasnou hudobnou produkciou.

Podľa ustanovení zákona č.50/1976 Zb. o územnom plánovaní a stavebnom poriadku /Stavebný zákon/ v znení neskorších predpisov, riešilo oddelenie Územného konania            a stavebného poriadku 1 petíciu, 2 hromadné podania a 33 podnetov.

V petícii obyvatelia Koliby žiadali MÚ B-NM o zabezpečenie odstránenia nepovolených stavieb nachádzajúcich sa na ulici Na zlatej nohe a na Bellovej ul. vo vlastníctve p. Macka. V odpovedi vedúci oddelenia zhrnul všetky doterajšie snahy štátneho stavebného dohľadu o riešenie nelegálnych stavieb, včítane udelenia pokuty vo výške 500.000,- Sk, ktorú stavebník uhradil, ako aj ďalší postup stavebného úradu pri daných možnostiach v medziach zákona.
V prvom hromadnom podaní vlastníci bytov a nebytových priestorov v bytovom dome na Vlárskej ul. žiadali o urýchlené konanie vo veci vydania rozhodnutia o dočasnom povolení stavby bytového domu s polyfunkciou na Vlárskej ul., v konaní spojenom s kolaudačným konaním. V uvedenom dome bývajú na základe povolenia o predčasnom užívaní stavby. V odpovedi im vedúci oddelenia popísal všetky doterajšie kroky stavebného úradu, vedúce k legalizácii ich stavby domu, zrealizovanej v rozpore so stavebným povolením, keď staviteľ nadstavil dom o dve podlažia a tým zmenil a zhoršil svetlotechnické podmienky susediaceho rodinného domu, na základe čoho nemôže Regionálny úrad verejného zdravotníctva dať súhlas na užívanie stavby až do doriešenia svetlotechnických podmienok rodinného domu. Majiteľ domu zásadne nesúhlasí s riešením prestavby rodinného domu, a to zväčšením okenných otvorov financovaných staviteľom, prípadne finančným odškodnením a preto stavebný úrad vlastníkom bytov na záver navrhol riešenie sporu súdnou cestou.
V druhom hromadnom podaní obyvatelia Černicovej ul. na Kramároch poukazujú na zhoršené životné prostredie a pri prudkom daždi možnosť záplav ich rodinných domov z dôvodu výstavby bytového domu na Guothovej ul., kde stavebník zrealizoval prístupovú cestu do garáží tak, že ju vyspádoval do Černicovej ul. a popri ceste umiestnil klimatizačné jednotky, ktoré spôsobujú neustály hluk. Stavebný úrad preveril podanie a vydal pre stavebníka rozhodnutie, v ktorom mu určil povinnosť vysporiadať vytknuté nedostatky, zrealizované nad rámec stavebného povolenia.
V 33 podaniach, ktoré súviseli s prebiehajúcim správnym územným alebo stavebným konaním, sa účastníci konania dovolávali svojich záujmov, ktoré chceli, aby boli zohľadnené pri vydávaní územného rozhodnutia, prípadne vydaní stavebného povolenia.

Podľa Občianskeho zákonníka bol riešený jeden hromadný podnet a 130 podnetov, žiadostí a oznámení, z ktorých bolo 76 opodstatnených a 54 neopodstatnených.

V hromadnom opodstatnenom podnete sa obyvatelia z ul. Odbojárov obrátili na MÚ B-NM sa sťažnosťou a zároveň žiadosťou o riešenie neúnosného znečisťovania                  ul. Odbojárov a priľahlých lokalít v súvislosti s prebiehajúcou výstavbou na pozemku bývalého cyklistického štadióna. Podanie riešilo oddelenie UKaSP, kde v odpovedi vedúci oddelenia informoval občanov o rokovaní s firmou, zabezpečujúcou úpravu plochy, kde bola dosiahnutá dohoda o priebežnom čistení ul. Odbojárov, ako aj priľahlých ulíc od blata, prípadne prachu.

	Na miestnom úrade bolo riešených 125 podnetov, žiadostí a oznámení. Na riešení sa podieľali jednotlivé oddelenia MÚ B-NM nasledovne:
	Oddelenie verejného poriadku /VP/ riešilo 51 podnetov, z nich bolo 44 opodstatnených a 7 neopodstatnených. Podnety boli hlavne z oblasti zlého spolunažívania obyvateľov, rušenia nočného kľudu susedom alebo reštauračným zariadením, parkovania motorových vozidiel, žiadostí o odstránenie vrakov áut, bývania bezdomovcov v garážach  na Zátiší a na Mikovíniho ul., obťažovania bezdomovcami na Kuchajde a na Ovručskej ul., znečisťovania verejného priestranstva stavebnou činnosťou, znečisťovania prostredia psími exkrementami, chovu psov a mačiek, denného pílenia dreva na Magurskej, fajčenia na balkónoch domov a vyhadzovania ohorkov z cigariet pod balkóny, čistoty okolia futbalového štadióna Inter, nekosenia súkromných pozemkov, nepovolených skládok odpadu, čistoty na detských ihriskách, zdržiavania sa narkomanov na detských ihriskách. 
	Oddelenie  územného plánu a životného prostredia /UPŽP/ riešilo 13 podnetov, z toho 10 opodstatnených a 3 neopodstatnené. Podnety boli z oblasti výrubu a orezu stromov, nadmerného hluku z vedľajšej prevádzky, nepovolenej skládky odpadov na Kukučínovej ul. a na Hrdličkovej ul., znečistenia potoka na Sliačskej ul., nadmerného hluku na železničnej stanici Filialka, venčenia psov na DI Biely kríž.
	Oddelenie územného konania a stavebného poriadku /ÚKaSP/ riešilo 9 podnetov, z toho 2 opodstatnené a 7 neopodstatnených. Podnety boli z oblasti stavebného konania, a to neporiadok na skládke stavebného materiálu na Pluhovej ul., umiestnenie skládky stavebného materiálu na chodníku na Zátiší, úpravy pracovných postupov na oddelení ÚKaSP, dotazov na stavebné konania a návrhy na pokutovanie stavebníkov za rôzne priestupky.
	Oddelenie výstavby a investícií /VaI/ riešilo 13 podnetov, z toho 4 opodstatnené              a 9 neopodstatnených.. Podnety boli z oblasti opráv ciest a chodníkov, opravy asfaltovej plochy na Račianskom mýte, umiestnenia dopravných značiek, umiestnenia zábran na vjazd motorových vozidiel, prípadne ich odstránenie, úprava parkovísk a vyhradeného parkovania.
	Oddelenie správy bytov a nebytových priestorov /SBaNP/ riešilo 5 podnetov, z toho jeden opodstatnený a 4 neopodstatnené. Podnety boli z oblasti spolužitia v domoch na Bojnickej ul.., nevyužívania nájomných priestorov na Ovručskej ul. a na Makovického ul., užívania nájomných bytov inými osobami. 
Oddelenie bytové a sociálnych vecí /BaSV/ riešilo 11 podnetov, z toho                       3 opodstatnené a 8 neopodstatnených. Podnety boli hlavne z oblasti neriešenia bytových problémov žiadateľov, stravovania v kluboch dôchodcov, výmeny vedúcej v KD, poskytovania opatrovateľskej služby.
Školský úrad /ŠÚ/ mestskej časti B-NM riešil dva neopodstatnené podnety, a to na využívanie školského dvora na Sibírskej ul., kde žiadala športová organizácia o možnosť využívania dvora pre svoje športové potreby.
	Prednosta MÚ riešil vo svojej kompetencii 15 podnetov, z toho 4 opodstatnené     a 11 neopodstatnených. Podnety boli hlavne z oblasti odvolania sa za neposkytnutie informácií podľa zákona č. 211/2000 Z.z. o slobodnom prístupe k informáciám, zaradenia Desiatej ul. do prednostného zimného čistenia komunikácie, riešenia nepríjemného hluku zo stavieb počas víkendových dní, neprípustného zverejňovania osobných údajov v databáze miestneho úradu, poskytnutia informácií o platoch funkcionárov mestskej časti, riešenia posilnenia dopravy na  linke č. 50, možnej voľby zástupcu starostu a umiestnenia volebných bilbordov.
	Útvar miestneho kontrolóra /ÚMK/ riešil 6 podnetov, z toho 1 opodstatnený               a 5 neopodstatnených. Podnety boli z oblasti neriešenia odstránenia betónových kvetináčov z chodníka na Bellovej ul., zimnej údržby ciest na Kolibe, znečisťovania verejnej komunikácie výstavbou rodinného domu, neriešenie opakovaných dotazov v rámci zákona o informáciách, neriešenia podnetov na hluk z bufetu na Kuchajde a neprípustnej kampane pred komunálnymi voľbami.

	V príspevkovej organizácii EKO podnik VPS riešili päť podnetov, z toho                  3 opodstatnené a 2 neopodstatnené. V opodstatnených podnetoch žiadali obyvatelia z Varšavskej ul. o zvýšenie počtu odpadových košov v ich oblasti, pristavenie veľkokapacitného kontajnera pre zabezpečenie jarných upratovacích prác na Sibírskej ul.      a rušenie nočného kľudu prevádzkou fontány na Račianskom Mýte. V neopodstatnených podnetoch sa obyvateľ z Kramárov dožadoval častejšej zimnej údržby ciest a návštevník tržnice žiadal o zvýšenie počtu dozorkýň trhu.

	Z pohľadu miestneho kontrolóra MČ B-NM možno hodnotiť úroveň prešetrovania      a vybavovania sťažností a petícií zodpovednými pracovníkmi Miestneho úradu MČ B-NM      a organizácií zriadených MČ B-NM  kladne. Vedúci pracovníci v snahe pomôcť občanom našej MČ sa osobne zúčastňovali na miestnych preverovaniach a taktiež občanov prizývali na osobné prerokovania, čo mnohokrát  urýchlilo nejedno doriešenie sťažnosti.

SŤAŽNOSTI       za rok 2010	SŤAŽNOSTI	 	 	HROMADNÉ	 	 	PETÍCIE	 	 	
NÁZOV	spolu	O	N	spolu	O	N	spolu	O	N	
starosta	 	 	 	 	 	 	2	2	 	
DI Rešetkova zachovanie bufetu so soc. zariadením	 	 	 	 	 	 	 	1	 	
Nedovolenie prevádzky heliportu	 	 	 	 	 	 	 	1	 	
UKaSP	7	4	3	1	 	1	 	 	 	
rekonštrukcia bytového domu Vajnorská 13	 	 	 	 	 	1	 	 	 	
osadenie mreží - Ovručská	 	1	 	 	 	 	 	 	 	
neporiadok na stavbe - Pluhová	 	1	 	 	 	 	 	 	 	
začatie stavebného konania	 	1	 	 	 	 	 	 	 	
Zimný štadión - hluk zo stavebných prác v noci	 	1	 	 	 	 	 	 	 	
búracie práce - ateliéry Koliba	 	 	1	 	 	 	 	 	 	
rekonštrukcia bytu - stav povolenie	 	 	1	 	 	 	 	 	 	
postup prác pri realizácii stavby - Závodníkova ul. 	 	 	1	 	 	 	 	 	 	
VaI	2	1	1	 	 	 	 	 	 	
reklamácia chodníka J.C.Hronského	 	1	 	 	 	 	 	 	 	
rekonštrukcia Jedenástej ul. - nečinnosť	 	 	1	 	 	 	 	 	 	
UPŽP	2	1	1	3	3	 	 	 	 	
Mestská  -výrub moruše	 	 	 	 	1	 	 	 	 	
Koloseo - svetelná reklama Slovenskej sporiteľne	 	 	 	 	1	 	 	 	 	
Račianska - hluk z nakládky kovového odpadu	 	 	 	 	1	 	 	 	 	
Račianska - umiestnenie kontajnerového stojiska	 	1	 	 	 	 	 	 	 	
Račianska - vybrácie pri prevádzke výťahu	 	 	1	 	 	 	 	 	 	
VP	3	3	 	 	 	 	 	 	 	
Vajnorská - zimná údržba chodníka	 	1	 	 	 	 	 	 	 	
Kramáre - neodpratávanie snehu	 	1	 	 	 	 	 	 	 	
Kukučínova - bezdomovci v garáži	 	1	 	 	 	 	 	 	 	
SBaNP	1	1	 	1	1	 	 	 	 	
Bojnická - rušenie nočného kľudu	 	 	 	 	1	 	 	 	 	
Bojnická  - hlučné správanie v nočných hodinách	 	1	 	 	 	 	 	 	 	
BaSV	1	 	1	1	 	1	 	 	 	
nájom bytu - Dolský	 	 	 	 	 	1	 	 	 	
KD Zlatý dážď - výdaj stravy	 	 	1	 	 	 	 	 	 	
Školský úrad 	2	 	2	 	 	 	 	 	 	
ZŠ Za kasárňou - informácia o dieťati	 	 	1	 	 	 	 	 	 	
ZŠ Česká - neprimerané zaťažovanie zamestnanca	 	 	1	 	 	 	 	 	 	
PPaSM	 	 	 	2	 	2	 	 	 	
Varšavská - rušenie nočného kľudu prevádzkou	 	 	 	 	 	1	 	 	 	
nevyd. povolenia na Parochňové štúdio a kaderníctvo	 	 	 	 	 	1	 	 	 	
prednosta 	3	 	3	 	 	 	 	 	 	
Lopenícka - neoznámenie odstávky vody	 	 	1	 	 	 	 	 	 	
poskytnutie informácií	 	 	1	 	 	 	 	 	 	
Matričný úrad - neposkytnutie informácií	 	 	1	 	 	 	 	 	 	
ÚMK	3	1	2	1	1	 	 	 	 	
Sliačska - oprava vodovodného potrubia	 	 	 	 	1	 	 	 	 	
NTC - rušenie nočného kľudu z hudobnej produkcie	 	1	 	 	 	 	 	 	 	
KD Vajnorská - ukončenie pracovného pomeru	 	 	1	 	 	 	 	 	 	
nedoručenie zoznamu kandidátov do kom. volieb.	 	 	1	 	 	 	 	 	 	
EKO	1	1	 	 	 	 	 	 	 	
prevádzka bufetu na Kuchajce - rušenie noč. pokoja	 	1	 	 	 	 	 	 	 	
SPOLU	25	12	13	9	5	4	2	2